
పంపిణీ నెట్వర్క్ రెట్టింపున్యూఢిల్లీ: బాబా రామ్దేవ్ సారథ్యంలోని హరిద్వార్ ప్రధాన కేంద్రంగా పని చేస్తున్న ఎఫ్ఎంసిజి కంపెనీ పతంజలి ఈ ఆర్థిక సంవత్సరంలో 20 వేల కోట్ల రూపాయల ఆదాయం లక్ష్యంగా పెట్టుకుంది. గత ఏడాదితో పోల్చితే ఇది రెట్టింపు. పతంజలి సంస్థ గత ఏడాది ఆర్జించిన ఆదాయం 10,561 కోట్ల రూపాయలు. భిన్న ఉత్పత్తుల శ్రేణిలో అగ్రస్థానాన్ని సాధించడంతో పాటు మరిన్ని ప్రదేశాల్లో తమ ఉత్పత్తులు అందుబాటులో ఉంచడానికి పంపిణీ వ్యవస్థను రెట్టింపు చేయాలనుకుంటున్నట్టు పతంజలి ప్రకటించింది. ఈ ఏడాది తాము రెట్టింపుపైగా వృద్ధిని సాధించాలని భావిస్తున్నామని, వచ్చే ఏడాదికల్లా ప్రధాన ఉత్పత్తులన్నింటిలోనూ అగ్రస్థానాన్ని కైవసం చేసుకోవడం లక్ష్యంగా పెట్టుకున్నామని యోగా గురు బాబా రామ్దేవ్ చెప్పారు. నోయిడా, నాగ్పూర్, ఇండోర్తో సహా దేశంలోని భిన్న ప్రాంతాల్లో భారీ తయారీ యూనిట్లు ఏర్పాటు చేసే పనులు చురుగ్గా సాగుతున్నాయని ఆయన అన్నారు. ఈ యూనిట్లు పని ప్రారంభిస్తే ఉత్పత్తి సామర్థ్యం ప్రస్తుతం ఉన్న 35 వేల కోట్ల రూపాయల నుంచి 60 వేల కోట్ల రూపాయల స్థాయికి పెరుగుతుందని ఆయన తెలిపారు. నోయిడా ఫ్యాక్టరీ ఉత్పాదక సామర్థ్యం 20 వేల కోట్ల రూపాయలు, నాగ్పూర్ 15 వేల కోట్ల రూపాయలు, ఇండోర్ ఫ్యాక్టరీ ఉత్పాదక సామర్థ్యం ఐదు వేల కోట్ల రూపాయలని ఆయన వివరించారు. మార్కెట్లోకి మరింతగా చొచ్చుకుపోయే వ్యూహంలో భాగంగా మసాలా దినుసులు, పప్పులు, వంటనూనెలు, బిస్కెట్లు, కన్ఫెక్షనరీ ఉత్పత్తులు, జ్యూస్ల శ్రేణిని మరింత విస్తరించాలనుకుంటున్నట్టు బాబా రామ్దేవ్ చెప్పారు. 2016-17 ఆర్థిక సంవత్సరంలో తమ టర్నోవర్లో పతంజలి ఆయుర్వేద్ విభాగం వాటా 9634 కోట్ల రూపాయలని, ఆయుర్వేద ఔషధాలు తయారుచేసే దివ్య ఫార్మసీ వాటా 870 కోట్ల రూపాయలని ఆయన తెలిపారు. ఓరల్ హెల్త్ విభాగంలోని దంత్కాంతి 14 శాతం మార్కెట్ వాటా సాధించిందని, పతంజలి నెయ్యి 1467 కోట్ల రూపాయల వ్యాపారం సాధించిందని ఆయన తెలిపారు. ఈ ఏడాది తాము కొత్త ఉత్పత్తుల్లోకి ప్రవేశించడంలేదని,  ప్రస్తుతం ఉన్న ఉత్పత్తులనే మరింతగా విస్తరించాలనుకుంటున్నామని ఆయన ఒక ప్రశ్నకు సమాధానంగా చెప్పారు. కొందరు పని కట్టుకుని పతంజలిపై వ్యతిరేక ప్రచారం చేస్తున్నారంటూ తమ ఉత్పత్తుల్లో 99 శాతం సొంతంగా తయారుచేసినవేనని ఆయన స్పష్టం చేశారు.మోదీ భారత్కే బ్రాండ్ అంబాసిడర్ప్రధాని నరేంద్రమోదీ భారతదేశం యావత్తుకు బ్రాండ్ అంబాసిడర్ అని, పతంజలి ఉత్పత్తులకు కాదని రామ్దేవ్ అన్నారు. హరిద్వార్లో బుధవారం పతంజలి పరిశోధన సంస్థను ప్రధాని ప్రారంభించడం పతంజలి బ్రాండ్కు లాభదాయకం అవుతుందా అన్న ప్రశ్నకు సమాధానమని, మోదీ 125 కోట్ల మంది ప్రజలకు నాయకుడని, ఆయన ఎక్కడా పతంజలి బ్రాండ్ను ప్రచారం చేయడంలేదని రామ్దేవ్ వ్యాఖ్యానించారు.

pampinee netwark rettimpunyuudlli: baba ramdev saarathyamlooni haridwar pradhaana kendramgaa pani chestunna efmcisi company patanjali ee aardhika samvatsaramlo 20 vela kotla roopaayala aadaayam lakshyamgaa pettukundi. gatha edaadito polchithe idhi rettimpu. patanjali samstha gatha edaadi aarjinchina aadaayam 10,561 kotla roopaayalu. bhinna utpattula shrenilo agrasthaanaanni saadhinchadamtho paatu marinni pradesaallo tama utpattulu andubaatulo unchadaaniki pampinee vyavasthanu rettimpu cheyalanukuntunnattu patanjali prakatinchindi. ee edaadi taamu rettimpupaigaa vruddhini saadhinchaalani bhaavistunnaamani, vache edadikalla pradhaana utpattulannintiloona agrasthaanaanni kaivasam chesukovadam lakshyamgaa pettukunnamani yoga guru baba ramdev cheppaaru. noida, nagpur, indortho sahaa desamloni bhinna praantaallo bhari tayaarii unitlu erpaatu chese panulu churugga saagutunnaayani aayana annaru. ee unitlu pani praarambhiste utpatti saamarthyam prastutam unna 35 vela kotla roopaayala nunchi 60 vela kotla roopaayala sthaayiki perugutundani aayana telipaaru. noida factory utpaadaka saamarthyam 20 vela kotla roopaayalu, nagpur 15 vela kotla roopaayalu, indor factory utpaadaka saamarthyam aidu vela kotla roopaayalani aayana vivarinchaaru. marketloki marintagaa chochukupoye vyuuhamloo bhagamga masala dinusulu, pappulu, vantanuunelu, bisketlu, confectionery utpattulu, jyoosla shrenini marinta vistarinchaalanukuntuna baba ramdev cheppaaru. 2016-17 aardhika samvatsaramlo tama tarnoverlo patanjali ayurwed vibhagam wata 9634 kotla roopaayalani, aayurveda aushadhaalu tayaruchese divya formasy wata 870 kotla roopaayalani aayana telipaaru. oral helth vibhaagamlooni dantkaanti 14 saatam market wata saadhinchindani, patanjali neyyi 1467 kotla roopaayala vyaparam saadhinchindani aayana telipaaru. ee edaadi taamu kotta utpattulloki pravesinchadamledani,  prastutam unna utpattulane marintagaa vistarinchaalanukuntuna aayana oka prasnaku samaadhaanamgaa cheppaaru. kondaru pani kattukuni patanjalipai vyatireka prachaaram chestunnarantu tama utpattullo 99 saatam sontamgaa tayaaruchesinavenani aayana spashtam chesaru.modii bharatke brand ambaasidarpradhaani narendramodi bharatadesam yaavattuku brand ambasider ani, patanjali utpattulaku kaadani ramdev annaru. haridwarlo budhavaaram patanjali parisodhana samsthanu pradhaani praarambhinchadam patanjali brandku laabhadaayakam avutundaa anna prasnaku samaadhaanamani, modii 125 kotla mandi prajalaku nayakudani, aayana ekkada patanjali brandnu prachaaram cheyadamledani ramdev vyaakhyaaninchaaru.